একদিন মধ্যরাতে বাড়িতে ফিরেছি। পূর্ণিমা রাত। বরফসাদা জোছনা গলে গলে পড়ছে ঘরের চালে, গাছের ডালে, কুমুরের জাংলায়। বাড়িতে ঢোকার মুখেই সজনেগাছ। সজনেফুলের ওপর জোছনা লাফালাফি করছে ঘুঙুর-পায়ে বালিকার মতো। আমি মুগ্ধচোখে দেখছিলাম। আমার করোটির ভেতর সৃজিত হচ্ছিল কবিতার পঙ্ক্তি – ‘জোছনা পান করে যুবতী হয়ে উঠছে সজনেফুল…।’ হঠাৎ চোখে পড়ল – বারান্দার খুঁটিতে ঠেস দিয়ে বসে আছে মা। জোছনাপস্নাবিত বাড়ি। দূর থেকেই দেখলাম – মায়ের চোখে পানি। মা কাঁদছে…।